|  |
| --- |
| PATVIRTINTA |
| Klaipėdos miesto savivaldybės tarybos |
| 2023 m. kovo 23 d. sprendimu Nr. T2-49 |

**KLAIPĖDOS MIESTO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2022 METŲ PRIEMONIŲ VYKDYMO ATASKAITA**

**1. Informacija apie Klaipėdos miesto savivaldybės (toliau – Savivaldybė) aplinkos apsaugos rėmimo specialiosios programos (toliau – Programa) lėšas**

|  |  |  |
| --- | --- | --- |
| **Eil. Nr.** | **(1) Programos finansavimo šaltiniai** | **Lėšos, Eur** |
| 1.1. | Mokesčiai už teršalų išmetimą į aplinką | 755 916 |
| 1.2. | Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 151 251 |
| 1.3. | Lėšos, gautos kaip želdinių atkuriamosios vertės kompensacija | 119 237 |
| 1.4. | Savanoriškos juridinių ir fizinių asmenų įmokos ir kitos teisėtai gautos lėšos | 0 |
| 1.5. | Iš viso (1.1 + 1.2 + 1.3 + 1.4): | 1 026 404 |
| 1.6. | Mokesčiai, sumokėti už medžiojamųjų gyvūnų išteklių naudojimą | 0 |
| 1.7. | Ankstesnio ataskaitinio laikotarpio ataskaitos atitinkamų lėšų likutis  | 20 839 |
| 1.8. | Iš viso (1.6 + 1.7): | 20 839 |
| 1.9. | Faktinės ataskaitinio laikotarpio Programos lėšos (1.5 + 1.8) | 1 047 243 |

|  |  |  |
| --- | --- | --- |
| **Eil. Nr.** | **(2) Savivaldybės visuomenės sveikatos rėmimo specialiajai programai skirtinos lėšos** | **Lėšos, Eur** |
| 1.10. | 20 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą  | 205 281 |
| 1.11. | Ankstesnio ataskaitinio laikotarpio ataskaitos atitinkamų lėšų likutis  | 48 111 |
| 1.12. | Iš viso (1.10 + 1.11): | 253 392 |

|  |  |  |
| --- | --- | --- |
| **Eil. Nr.** | **(3) Kitoms Programos priemonėms skirtinos lėšos** | **Lėšos, Eur** |
| 1.13. | 80 procentų Programos lėšų, neįskaitant įplaukų už medžioklės plotų naudotojų mokesčius, mokamus įstatymų nustatytomis proporcijomis ir tvarka už medžiojamųjų gyvūnų išteklių naudojimą | 821 123 |
| 1.14. | Ankstesnio ataskaitinio laikotarpio ataskaitos atitinkamų lėšų likutis  | 254 060 |
| 1.15. | Iš viso (1.13 + 1.14): | 1 075 183 |

**2. Priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą**

|  |  |  |  |
| --- | --- | --- | --- |
| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| 2.1. | Žemės sklypų, kuriuose medžioklė nėra uždrausta, savininkų, valdytojų ir naudotojų įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos  | 0 |
| 2.2. | Kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams, parengimo priemonės | 0 |
|  | Iš viso:  | 0 |

**3. Programos lėšos, skirtos Savivaldybės visuomenės sveikatos rėmimo specialiajai programai**

|  |  |
| --- | --- |
| **Programos pavadinimas** | **Panaudota lėšų, Eur** |
| **Savivaldybės visuomenės sveikatos rėmimo specialioji programa** | 160 526 |

**4. Kitos aplinkosaugos priemonės, kurioms įgyvendinti panaudotos Programos lėšos**

| **Eil. Nr.** | **Priemonės pavadinimas** | **Detalus priemonės vykdymo aprašymas** | **Panaudota lėšų, Eur** |
| --- | --- | --- | --- |
| 4.1. | **Aplinkos kokybės gerinimo ir apsaugos priemonės** |  |
| 4.1.1. | Miesto vandens telkinių priežiūra  | Priemonės vykdytojas – Miesto tvarkymo skyrius.Pagal 2021-05-04 sutartį Nr. J9-1192 UAB „Vakarų specializuotas autotransportas“ vykdė atliekų šalinimo iš Klaipėdos miesto vandens telkinių paslaugą. Atliekos buvo šalinamos iš 15 Klaipėdos mieste esančių vandens telkinių ir želdinių aplink juos. Kiekvieno valymo metu nuo vandens telkinių paviršiaus ir dugno buvo surenkamos mišrios komunalinės atliekos, statybinis laužas, stambiagabaritės atliekos, padangos ir kitos atliekos. Želdiniai apie vandens telkinius buvo valomi 20 metrų spinduliu, surenkant mišrias komunalines atliekas, stambiagabarites atliekas, statybinį laužą, padangas ir kitas atliekas.Priemonės įgyvendinimo pradžia – 2022-04-04, įgyvendinimo pabaiga – 2022-11-18. | 10 064 |
| Priemonės vykdytojas – Miesto tvarkymo skyrius.Pagal 2022-03-24 sutartį Nr. J9-1199 UAB ,,Klaipėdos želdiniai“ vykdė helofitų šalinimą iš Žardės tvenkinių (1,82 ha), Draugystės vandens telkinių (1,76 ha), Mumlaukio ežero (1,50 ha), Malūno parko (2,46 ha) ir Pietinės gatvės (0,31 ha) tvenkinių, Smeltalės upės (0,34 ha) bei Danės upės krantinės ploto (4,58 ha) – 12,77 ha.Priemonės įgyvendinimo pradžia – 2022-09-01, įgyvendinimo pabaiga – 2022-09-30. | 53 740 |
| 4.1.2. | Smeltalės upės nuo Minijos g. tilto valymo techninis projektas (iš Programos lėšų likučio 2022‑01‑01) | Priemonės vykdytojas – Projektų skyrius.Pagal 2021-09-09 sutartį Nr. J9-2245 (2022-03-04 pasirašytas papildomas susitarimas Nr. J9-996 dėl termino pratęsimo 2 mėn. laikotarpiui) UAB „Inžinerinis projektavimas“ parengė Smeltalės upės Klaipėdos mieste (nuo Minijos g. tilto iki Savivaldybės ribos) valymo darbų projektą.Pagal 2022-02-01 sutartį Nr. J9-436 UAB „Projektų ekspertizė“ atliko Smeltalės upės valymo nuo Minijos g. tilto iki Savivaldybės ribos projekto ekspertizės paslaugas.Projektas patvirtintas Savivaldybės administracijos direktoriaus 2022-05-04 įsakymu Nr. AD1-605 „Dėl projekto patvirtinimo“.Priemonės įgyvendinimo pradžia – 2022-01-01, įgyvendinimo pabaiga – 2022-05-04. | 11 217 |
| 4.1.3. | Smeltalės prieplaukos poveikio aplinkai vertinimas ir techninio projekto parengimas (iš Programos lėšų likučio 2022‑01‑01) | Priemonės vykdytojas – Projektų skyrius.Pagal 2021-10-13 sutartį Nr. J9-2562 (2022-07-25 pasirašytas papildomas susitarimas Nr. J9-2341 dėl termino pratęsimo 2 mėn. laikotarpiui) UAB „Geotaškas“ jungtinėje veikloje su UAB „Aplinkos inžinierių grupė“ parengė Smeltalės upės prieplaukos akvatorijos ir upės dalies iki Minijos g. tilto valymo (gilinimo) poveikio aplinkai vertinimo ataskaitą, kuri 2022-12-09 buvo pateikta Aplinkos apsaugos agentūrai įvertinti.Priemonės įgyvendinimo pradžia – 2022-01-01, įgyvendinimo pabaiga – 2022-12-09. | 81 675 |
| 4.1.4. | Danės upės valymo poveikio aplinkai vertinimo atrankos rengimas (iš Programos lėšų likučio 2022‑01‑01) | Priemonės vykdytojas – Aplinkosaugos skyrius. Pagal 2021-02-18 sutartį Nr. J9-629 UAB „Senasis ežerėlis“ jungtinėje veikloje su UAB „Ekokonsultacijos“ parengė Danės upės valymo, gilinimo ir tvarkymo darbų Klaipėdos miesto savivaldybės teritorijoje atrankos informacijos dokumentą, kuris buvo pateiktas Aplinkos apsaugos agentūrai išvadai priimti. Aplinkos apsaugos agentūra 2022-03-17 priėmė atrankos išvadą Nr. (30.2)-A4E-3023 dėl Danės upės valymo, gilinimo ir tvarkymo darbų Klaipėdos miesto savivaldybės teritorijoje poveikio aplinkai vertinimo – poveikio aplinkai vertinimas neprivalomas.Priemonės įgyvendinimo pradžia – 2022-01-01, įgyvendinimo pabaiga – 2022-03-24. | 64 493 |
| 4.1.5. | Medinių laiptų ir takų, vedančių per apsauginį kopagūbrį, priežiūra ir įrengimas | Priemonės vykdytojas – Miesto tvarkymo skyrius.Pagal 2022-04-29 sutartį Nr. 22-04/29-4 ir 2022-11-03 sutartį Nr. 22-11/03-1 UAB „Raguvilė“ bei pagal 2022‑10-25 sutartį Nr. 22-10/25-1 UAB „Enila“ įrengė 135 m2 medinių laiptų ir 2156 m2 takų, vedančių per apsauginį kopagūbrį, Melnragės ir Girulių paplūdimių zonoje. Priemonės įgyvendinimo pradžia – 2022-04-29, įgyvendinimo pabaiga – 2022-12-25. | 86 530 |
| 4.1.6. | Krantotvarkos programos parengimas | Priemonės vykdytojas – Miesto tvarkymo skyrius.Pagal 2022-09-30 sutartį Nr. J9-3233 BĮ Gamtos tyrimų centras 2022-11-10 parengė Krantotvarkos programą. Pagal parengtą Krantotvarkos programą UAB „Raguvilė“ sutvirtino kopas šakų klojiniais pagal 2022-11-28 tiekėjų apklausos pažymą Nr. VPP-498.Iš viso paklota 1010 m2 šakų klojinių. Priemonės įgyvendinimo pradžia – 2022-09-30, įgyvendinimo pabaiga – 2022-12-13. | 17 844 |
| 4.2. | **Atliekų tvarkymo infrastruktūros plėtros priemonės** |  |
| 4.2.1. | Atliekų surinkimo iš viešųjų teritorijų priemonių įsigijimas | Priemonės vykdytojas – Miesto tvarkymo skyrius.Pagal 2022-11-04 sutartį Nr. 22-11/04-1 su UAB „Traida“ įsigyta 70 vnt. atliekų surinkimo šiukšliadėžių, skirtų Melnragės ir Girulių paplūdimiams.Pagal 2022-11-09 sutartį Nr. 22-11/09-1 su UAB „D-rek“ įsigyta 15 vnt. rūšiavimo konteinerių, iš kurių 3 vnt. skirti Smiltynės paplūdimiams, o 12 vnt. – Melnragės ir Girulių paplūdimiams.Priemonės įgyvendinimo pradžia – 2022-11-04, įgyvendinimo pabaiga – 2022-12-15. | 32 948 |
| 4.3. | **Atliekų, kurių turėtojo nustatyti neįmanoma arba kuris nebeegzistuoja, tvarkymo priemonės** |  |
| 4.3.1. | Savavališkai užterštų teritorijų sutvarkymas | Priemonės vykdytojas – Miesto tvarkymo skyrius.Pagal 2022-03-15 sutartį Nr. J9-1100 su UAB „Ecoservice“ buvo sutvarkyti 46 nelegalūs sąvartynai. Išvežta ir perduota atliekų tvarkytojui 683,46 t statybinių atliekų, 31,51 t biologiškai skaidžių (žaliųjų) atliekų, 42,20 t padangų atliekų, 56,53 t stambiagabaričių atliekų, 21,62 t komunalinių atliekų. Taip pat sutvarkytos pavienėmis atliekomis užterštos teritorijos – 4875 m².Priemonės įgyvendinimo pradžia – 2022-03-15, įgyvendinimo pabaiga – 2022-12-31. | 90 100 |
| 4.3.2. | Pavojingų atliekų šalinimas | Priemonės vykdytojas – Miesto tvarkymo skyrius.Pagal 2022-01-10 sutartį Nr. J9-23 su UAB „Parsekas“ iš vandens surinkta bei perduota atliekų tvarkytojui 385 kg naftos produktais, riebalinės kilmės skysčiais ir kitomis pavojingomis medžiagomis užterštų atliekų (absorbuojančių bonų).Pagal 2022-03-16 sutartį Nr. J9-1122 su UAB „Parsekas“ surinkta ir perduota atliekų tvarkytojui 63 kg naftos produktais užteršto plastiko, 184 kg naftos produktais užterštų atliekų ir taros (užteršto absorbento) ir 820 kg asbesto.Pagal 2022-11-23 tiekėjų apklausos pažymą Nr. VPP-487 su UAB „Parsekas“ iš vandens surinkta bei perduota atliekų tvarkytojui 1330 kg naftos produktais, riebalinės kilmės skysčiais ir kitomis pavojingomis cheminėmis medžiagomis užterštų atliekų (biologiškai suyrančių medžiagų užterštų riebalinės kilmės skysčiais).2022 m. surinktas ir atliekų tvarkytojams perduotas pavojingų atliekų kiekis yra faktinis, kuris kiekvienais metais kinta priklausomai nuo susidariusio pavojingų atliekų kiekio.Pagal 2022-02-23 sutartį Nr. J9-771 su UAB „Sorb Chem“, siekiant užtikrinti sklandų naftos produktų, riebalinės kilmės skysčių ir kitų pavojingų cheminių medžiagų surinkimą bei cheminių avarijų likvidavimą Klaipėdos mieste, buvo įsigyta 200 l skysto ekologiško ploviklio-skaidiklio, 450 vnt. upinių absorbuojančių rankovių – bonų, 400 kg biraus (natūralaus) naftos produktų absorbento. Įsigytos priemonės perduotos Klaipėdos apskrities priešgaisrinei gelbėjimo valdybai. Priemonės įgyvendinimo pradžia – 2022-01-10, įgyvendinimo pabaiga – 2022-12-31. | 21 582 |
| 4.4. | **Aplinkos monitoringo, prevencinės, aplinkos atkūrimo priemonės** |  |
| 4.4.1. | Klaipėdos miesto savivaldybės aplinkos monitoringo programos vykdymas | Priemonės vykdytojas – Aplinkosaugos skyrius.Pagal 2022-06-07 sutartį Nr. J9-1804 UAB „Saugalita“ atliko 2022 m. aplinkos triukšmo monitoringo tyrimus.Aplinkos triukšmo monitoringas buvo vykdomas 47 tyrimų vietose, 2 kartus per metus: 2022 m. liepos 20–25 d. ir 2022 m. lapkričio 7–13 d.Parengta Klaipėdos m. sav. aplinkos triukšmo monitoringo 2022 m. ataskaita.Dėl užsitęsusių viešųjų pirkimų procedūrų aplinkos oro monitoringo pasyviaisiais sorbentais vykdymo paslaugų sutartis (Nr. J9-3963) su UAB „Darnaus vystymosi institutas“ sudaryta 2022-12-16 (t. y. metų pabaigoje), todėl neatlikti planuoti aplinkos oro monitoringo tyrimai ir neparengta aplinkos oro monitoringo 2022 m. ataskaita. Keletą kartų neįvykus aplinkos oro monitoringo vykdymo atliekant ištisinius (nepertraukiamus) matavimus aplinkos oro analizatoriais (stotelėmis) paslaugos pirkimui, viešųjų pirkimų procedūras numatoma kartoti 2023 m.Priemonės įgyvendinimo pradžia – 2022-06-07, įgyvendinimo pabaiga – 2022-12-21. | 1 000 |
| 4.4.2. | Klaipėdos miesto savivaldybės aplinkos monitoringo programos vykdymas (iš Programos lėšų likučio 2022‑01‑01) | 4 679 |
| 4.4.3. | Užterštų teritorijų ekogeologinių tyrimų atlikimas ir tvarkymo planų parengimas | Priemonės vykdytojas – Aplinkosaugos skyrius.Pagal 2022-02-25 sutartį Nr. J9-906 (2022-07-25 pasirašytas papildomas susitarimas Nr. J9-2343 dėl termino pratęsimo 1 mėn. laikotarpiui) UAB „DGE Baltic Soil and Environment“ atliko detaliuosius ekogeologinius tyrimus Klaipėdos turizmo mokyklos teritorijoje (Taikos pr. 69) ir Klaipėdos „Gilijos“ pradinės mokyklos stadiono teritorijoje (Taikos pr. 68).Pateiktos Klaipėdos turizmo mokyklos teritorijos ir Klaipėdos „Gilijos“ pradinės mokyklos stadiono teritorijos detaliųjų ekogeologinių tyrimų ataskaitos su Lietuvos geologijos tarnybos pateiktomis vertinimo išvadomis. Pagal ataskaitose pateiktus atliktų ekogeologinių tyrimų rezultatus nustatyta, kad šioms teritorijoms neprivaloma rengti užterštų teritorijų tvarkymo planų.Priemonės įgyvendinimo pradžia – 2022-02-25, įgyvendinimo pabaiga – 2022-08-23. | 10 951 |
| 4.4.4.  | Užterštų teritorijų tvarkymo planų įgyvendinimas (iš Programos lėšų likučio 2022-01-01) | Priemonės vykdytojas – Miesto tvarkymo skyrius.Pagal 2021-10-25 sutartį J9-2721 UAB „Kavesta“ jungtinėje veikloje su UAB „Sanresa“ atliko Klaipėdos lopšelio-darželio „Bitutė“ užterštos teritorijos, esančios Švyturio g. 14A, sutvarkymo darbus. Priemonės įgyvendinimo pradžia – 2022-01-01, įgyvendinimo pabaiga – 2022-06-22. | 52 900 |
| 4.4.5. | Girulių miško vertingųjų savybių nustatymo tyrimo atlikimas (iš Programos lėšų likučio 2022-01-01) | Priemonės vykdytojas – Aplinkosaugos skyrius.Pagal 2022-06-06 sutartį Nr. J9-1800 Klaipėdos universitetas atliko Klaipėdos, Melnragės ir Girulių miškų gamtinių vertybių identifikavimo tyrimus ir nustatė preliminarias saugotinų teritorijų ribas bei parengė Klaipėdos, Melnragės ir Girulių miškų gamtinių vertybių identifikavimo tyrimų ir preliminarių saugotinų teritorijos ribų nustatymo paslaugų ataskaitą.Priemonės įgyvendinimo pradžia – 2022-06-06, įgyvendinimo pabaiga – 2022-12-16. | 14 999 |
| 4.4.6. | Batimetrinių matavimų atlikimas | Priemonės vykdytojas – Miesto tvarkymo skyrius.Pagal 2022-10-20 sutartį Nr. 22-10/20-1 UAB „Gintarinė barakuda“ atliko batimetrinius matavimus:1) Akmenos-Danės upės vietinės reikšmės vidaus vandenų kelio ruože nuo upės žiočių iki Klaipėdos miesto ribų (12,8 km);2) prie krantinių Smiltynėje (apie 60 m nuo krantinių). Krantinėje tarp Senosios perkėlos ir jachtklubo (ilgis 0,81 km), krantinėje tarp jachtklubo ir Naujosios perkėlos (ilgis 1,18 km), krantinėje ties ledo įlanka (buvusios laivų kapinės) (ilgis 1,58 km).Priemonės įgyvendinimo pradžia – 2022-10-20, įgyvendinimo pabaiga – 2022-12-15. | 5 445 |
| 4.5. | **Visuomenės švietimo ir mokymo aplinkosaugos klausimais priemonės** |  |
| 4.5.1. | Visuomenės ekologinis švietimas | Priemonės vykdytojas – Aplinkosaugos skyrius.Įgyvendintos 9 aplinkosauginio švietimo priemonės.Pagal 2022-02-28 tiekėjų apklausos pažymą Nr. VPP‑53 VšĮ Ekologinio švietimo centras pristatė aplinkosauginį laikraštį „Žaliasis pasaulis“ Klaipėdos miesto mokykloms ir bibliotekoms (po 1 egz. 39-iems adresatams).Priemonės įgyvendinimo pradžia – 2022-01-01, įgyvendinimo pabaiga – 2022-12-31.Pagal Savivaldybės administracijos direktoriaus 2022 m. gegužės 31 d. įsakymu Nr. AD1-745 patvirtintą Savivaldybės 2022 m. finansuojamų aplinkosauginių projektų sąrašą buvo įgyvendinti trys aplinkos apsaugos specialiosios programos lėšomis finansuojami aplinkosauginiai projektai:1) Pagal 2022-06-07 sutartį Nr. J9-1808 BĮ Neįgaliųjų centras „Klaipėdos lakštutė“ įgyvendino aplinkosauginį švietimo projektą „Švarus paplūdimys – švari jūra!“. Projekto metu įgyvendinti 4 edukaciniai užsiėmimai bei suorganizuotos 5 Smiltynės ir Melnragės paplūdimių puoselėjimo akcijos, kuriose buvo ugdomas mokinių ir asmenų su negalia ekologinis požiūris į gamtos saugojimą bei Baltijos jūros taršos šiukšlėmis problemas. Projekto dalyviai supažindinti su Mėlynosios vėliavos programa.Priemonės įgyvendinimo pradžia – 2022-06-07, įgyvendinimo pabaiga – 2022-11-25.2) Pagal 2022-06-08 sutartį Nr. J9-1822 VšĮ „Žaliosios politikos institutas“ įgyvendino aplinkosauginį švietimo projektą „Nacionalinis aplinkosaugos egzaminas“. Nacionaliniame aplinkosaugos egzamine žinias pasitikrino 842 klaipėdiečiai, kurie pagerino savo aplinkosauginį raštingumą ir gamtamokslines kompetencijas. Parengtoje rezultatų apžvalgoje išryškintos Klaipėdos miesto gyventojų žinių spragos bei pateiktos susistemintos rekomendacijos ateities aplinkosauginio švietimo projektams ir iniciatyvoms.Priemonės įgyvendinimo pradžia – 2022-06-08, įgyvendinimo pabaiga – 2022-11-25.3) Pagal 2022-06-10 sutartį Nr. J9-1858 VšĮ Klaipėdos licėjus įgyvendino aplinkosauginį švietimo projektą „Klaipėdos paplūdimiai: NE – jūros šiukšlėms!“. Paskaitų metu buvo ugdomas moksleivių ir paplūdimių lankytojų ekologinis sąmoningumas. Įrengtos dvi laikinos medinės dėžės, skirtos atliekų rūšiavimui, su informaciniais plakatais, kuriuose buvo pateikta informacija apie Baltijos jūros taršos problemas. Smiltynės ir Melnragės paplūdimiuose mokiniai rinko šiukšles, atliko jų analizę bei stebėjo pokyčius, siekdami rasti sprendimų būdų, kaip pagerinti Klaipėdos paplūdimių būklę.Priemonės įgyvendinimo pradžia – 2022-06-10, įgyvendinimo pabaiga – 2022-11-25.Pagal 2022-10-03 sutartį Nr. J9-3239 VšĮ Mindify įgyvendino 15 interaktyvių teorinių veiklų ir 15 praktinių šviečiamųjų-lavinamųjų veiklų, skirtų Savivaldybės ikimokyklinukams ir 1–4 klasių mokiniams, 5–8 klasių mokiniams bei 9–12 klasių mokiniams. Ugdytas mokinių aplinkosauginis sąmoningumas suteikiant žinių apie Klaipėdos miesto želdinius ir bioįvairovę, aplinkos oro kokybę, Baltijos jūros užterštumą, tvaraus vartojimo vertybes.Taip pat įgyvendinta įvairaus amžiaus grupėms skirta aplinkosauginio švietimo konferencija „Kviečiu prie lentos – rašysime žaliai“, kurios metu Klaipėdos miesto pedagogai tobulino žinias aplinkosauginio švietimo srityje.Priemonės įgyvendinimo pradžia – 2022-10-03, įgyvendinimo pabaiga – 2022-12-01.Pagal 2022-10-05 sutartį Nr. J9-3250 asociacija „Klaipėdos žalieji“ įgyvendino įvairaus amžiaus grupėms skirtą aplinkosauginio švietimo seminarą „Aplinkosauga ir ją tausojančios pažangios technologijos“ su praktine-šviečiamąja išvyką į Lietuvos agrarinių mokslų ir miškų mokslo centro Vėžaičių filialo eksperimentinius laukus. Seminaro dalyviai supažindinti su fitoremediacijos, eutrofikacijos mažinimo technologijomis. Priemonės įgyvendinimo pradžia – 2022-10-05, įgyvendinimo pabaiga – 2022-12-01. | 12 274 |
| 4.6. | **Želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonės** |  |
| 4.6.1. | Apsauginės paskirties želdyno Klevų g. 6H kūrimo projekto parengimas | Priemonės vykdytojas – Urbanistikos ir architektūros skyrius.Pagal 2022-10-06 sutartį Nr. J9-3275 su UAB „Želdynai“ buvo atliktas projekto parengiamojo etapo pristatymas, kurio metu suinteresuotai visuomenei pristatyta esama situacija ir aptarta projekto idėja dėl želdyno paskirties. Priemonės įgyvendinimo pradžia – 2022-10-06, įgyvendinimo pabaiga – 2022-12-31. | 0 |
| 4.6.2. | Teritorijos palei Šilutės pl. nuo Smiltelės g. iki Jūrininkų pr. apsauginės paskirties želdyno techninio projekto parengimas | Priemonės vykdytojas – Urbanistikos ir architektūros skyrius.Pagal 2022-07-28 sutartį Nr. J9-2447 su UAB „Želdynai“ buvo atliktas projekto parengiamojo etapo pristatymas, kurio metu suinteresuotai visuomenei pristatyti galimi pagrindiniai želdyno projekto sprendiniai bei aptarti atskiri želdyno elementai. Projekto projektiniai pasiūlymai pristatyti viešame svarstyme su visuomene. Priemonės įgyvendinimo pradžia – 2022-07-28, įgyvendinimo pabaiga – 2022-12-31. | 9 075 |
| 4.6.3. | Apsauginės paskirties želdyno kūrimo projekto prie Švyturio g. parengimas (apželdinimo schema) | Priemonės vykdytojas – Urbanistikos ir architektūros skyrius.Pagal 2022-09-02 sutartį Nr. J9-2999 su Jonu Abromu buvo atliktas veisimo projekto (apželdinimo schemos) parengiamojo etapo pristatymas, kurio metu suinteresuotai visuomenei pristatyta esama situacija ir galimi pagrindiniai apželdinimo sprendiniai. Priemonės įgyvendinimo pradžia – 2022-09-02, įgyvendinimo pabaiga – 2022-12-31. | 3 080 |
| 4.6.4. | Želdynų ir želdinių inventorizavimas ir apskaita | Priemonės vykdytojas – Aplinkosaugos skyrius.Priemonė neįgyvendinta, nes 2022 m. vykdytų viešųjų pirkimų metu potencialūs tiekėjai nepateikė pasiūlymų. Viešųjų pirkimų procedūras numatoma kartoti 2023 m. | 0 |
| 4.6.5. | Detalus (instrumentinis) medžio būklės vertinimas | Priemonės vykdytojas – Aplinkosaugos skyrius.Pagal 2022-08-23 sutartį Nr. J9-2855 Kauno Vytauto Didžiojo universitetas akustiniu tomografiniu ir instrumentiniu tyrimu ištyrė bei įvertino 140 medžių būklę:1) H. Manto g. ruože nuo S. Daukanto g. iki Vytauto g. – 93 vnt. (93 mažalapės liepos);2) Bangų g. ruože nuo Gluosnių skg. iki Baltikalnio g. – 30 vnt. (1 paprastasis klevas, 2 paprastieji uosiai ir 27 mažalapės liepos);3) Labrencų Dvaro g. 4 ir Labrencų Dvaro g. 7 sklypuose – 6 vnt. (6 paprastieji ąžuolai);4) Bokštų g. – 1 vnt. (1 paprastoji liepa);5) Tiltų g. – 5 vnt. (1 didžialapė liepa ir 4 mažalapės liepos);6) Ryšininkų g. – 5 vnt. (1 mažalapė liepa, 2 karpotieji beržai, 2 paprastieji klevai).Parengtos ataskaitos, pateiktos išvados ir pasiūlymai tolimesniam tirtų želdinių tvarkymui ir priežiūrai. Detalaus (instrumentinio) medžių būklės tyrimų ataskaitos skelbiamos viešai Savivaldybės interneto svetainėje.Priemonės įgyvendinimo pradžia – 2022-08-23, įgyvendinimo pabaiga – 2022-10-19. | 5 000 |
| 4.6.6. | Detalus (instrumentinis) medžio būklės vertinimas (iš Programos lėšų likučio 2022‑01‑01) | 3 284 |
| 4.6.7. | Naujų ir esamų želdynų tvarkymas ir kūrimas | Priemonės vykdytojas – Miesto tvarkymo skyrius.Pagal 2021-07-22 sutartį Nr. J9-1922 UAB ,,Klaipėdos želdiniai“ pasodino: 1) l.-d. ,,Obelėlė“ – 11 alyvų, 42 tujas ir 376 baltauoges meškytes; 2) M. Mažvydo al. 5 – 1 skroblą;3) Liepojos g. 22 – 1 gluosnį;4) Sąjūdžio parke – 1 ąžuolą, 1 beržą, 1 gudobelę, 1 kaštoną, 2 klevus, 3 liepas, 8 egles ir 11 šermukšnių;5) Pėsčiųjų al. nuo Taikos pr. iki Gedminų g. (ties Debreceno g. 35) – 16 šermukšnių;6) Brožynų g. 2 – 5 egles.Labiausiai taršos veikiamose teritorijose pasodino: 1) teritorijoje palei Šilutės pl. nuo Šilutės pl. 42 iki Debreceno g. – 3 magnolijas ir 1886 lanksvas;2) teritorijoje palei Baltijos pr. tarp pastatų Baltijos pr. 9 ir Baltijos pr. 23 – 2 egles, 10 šermukšnių, 12 ąžuolų ir 12 klevų.Priemonės įgyvendinimo pradžia – 2022-03-15, įgyvendinimo pabaiga – 2022-05-31.Pagal 2022-11-03 tiekėjų apklausos pažymą Nr. VPP-447 UAB ,,Megaplantas“ aikštėje prie buvusio „Vaidilos“ kino teatro pasodino 4 šermukšnius ir 11 klevų.Pagal 2021-07-22 sutartį Nr. J9-1922 UAB ,,Klaipėdos želdiniai“ pasodino:1) Žvejų g. – 1 liepą;2) Šiaurės pr. (šiaurinėje pusėje) – 15 klevų;3) H. Manto g. – 2 liepas;4) Pievų g. – 8 liepas;5) Mokyklos g. – 15 beržų;6) šalia Liepų g. ir Joniškės g. sankryžos – 3 liepas;7) J. Janonio g. – 1 gudobelę;8) šalia Liepų g. 48 – 1 liepą;9) K. Donelaičio a. – 9 sedulas ir 24 kukmedžius;10) šalia Danės upės dviračių tako (ties Panevėžio g.) – 3 liepas ir 4 šermukšnius;11) Danės g. 9 – 36 tujas;12) Grįžgatvio g. – 5 pušis;13) Vydūno skv. – 1 magnoliją;14) Kretingos g.–Panevėžio g. skverelyje – 5 šermukšnius;15) šalia Liepų g. 19 (iš Vytauto g. pusės) – 1 uosį;16) Ryšininkų g. 2–Rumpiškės g. 27 – 1 ąžuolą ir 4 pušis;17) Minijos g. ruože nuo Kalnupės g. iki Naikupės g. (rytinėje pusėje) – 3 ąžuolus;18) teritorijoje tarp Taikos pr. 41 ir Taikos pr. 49 – 5 beržus;19) Rumpiškės g. ruože nuo Paryžiaus Komunos g. iki Sausio 15-osios g. (vakarinėje pusėje) – 2 klevus;20) Liubeko g. 7 – 2 klevus;21) prie Pietinės g. tvenkinio – 6 klevus.Pagal 2022-11-24 tiekėjų apklausos pažymą Nr. VPP‑489 UAB ,,Megaplantas“ Minijos g. ruože nuo Naikupės g. iki Kalnupės g. pasodino 700 gudobelių (krūmų).Priemonės įgyvendinimo pradžia – 2022-09-01, įgyvendinimo pabaiga – 2022-12-15. | 128 800 |
| 4.6.8. | Naujų ir esamų želdynų tvarkymas ir kūrimas (iš Programos lėšų likučio 2022-01-01) | 17 400 |
| 4.6.9. | Sakurų parko įrengimas teritorijoje tarp Žvejų rūmų, Taikos pr., Naikupės g. ir įvažiuojamojo kelio į Žvejų rūmus | Priemonės vykdytojas – Miesto tvarkymo skyrius.Pagal 2020-04-09 sutartį Nr. J9-1228 su UAB „Tilta“ Sakurų parke atlikta 100 proc. numatytų darbų: įsigyti ir pasodinti 98 medžiai ir krūmai, paruošta dirva vejos įrengimui (4300 m2), įrengta 940 m2 pėsčiųjų takų bei pastatyti 9 mažosios architektūros elementai (suoliukai). | 109 200 |
| Iš viso:  | 848 280 |

**5. Ataskaitinio laikotarpio Programos lėšų likučiai (nepanaudotos lėšos)**

|  |  |  |
| --- | --- | --- |
| **Eil. Nr.** | **Programos priemonių grupės pavadinimas** | **Lėšų likutis, Eur** |
| 5.1. | Programos priemonių grupė, kuriai naudojamos lėšos, surinktos už medžiojamųjų gyvūnų išteklių naudojimą (1.8–2) | 20 839 |
| 5.2. | Savivaldybės visuomenės sveikatos rėmimo specialioji programa (1.12–3) | 92 866 |
| 5.3. | Kitų Programos aplinkosaugos priemonių grupė (1.15–4) | 226 903 |
| 5.4. | Iš viso: | 340 608 |

\_\_\_\_\_\_\_\_\_\_\_\_\_\_\_\_\_\_\_\_\_\_\_